છોડમાં રણછોડ માનનારા આપણે ભારતીયો તુલસી, પીપળો, આસોપાલવને પૂજીએ છીએ. અહીં અમેરિકામાં કોઇ વૃક્ષને પુજતું નથી પણ તેનું જતન ફરજીયાત કરાય છે. નિયમોનું પાલન પ્રેમ, મહિમા અને ભયથી માણસ કરતો હોય છે અહી઼ પ્રારંભમાં લોકો કાયદાના ઉલ્લંઘનથી દંડના ભયથી પાલન કરે છે. સમય જતાં એ એમની પ્રકૃતિમાં સ્‍વાભાવિક જ વણાય જાય છે. પછી ભય નહિં પણ ફરજથી નિયમો પાળે છે એમ ડલાસથી પ્રભુસ્‍વામીએ વાત કરતા કહ્યું હતું.